Държавен вестник, бр. 62, 2015 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  62
реда на чл. 28 – 34 от Закона за кредитните 
институции, съответно на чл. 26б и 26в от 
Закона за пазарите на финансови инструменти:
1. прехвърлянето на инструментите на соб-
ственост в полза на приобретателя поражда 
действие незабавно;
2. в сроковете по чл. 28 – 34 от Закона за 
кредитните институции, съответно по чл. 26б 
и 26в от Закона за пазарите на финансови 
инструменти, и в срока за продажба по ал. 10, 
т. 2, буква „б“, приобретателят не може да се 
ползва от произтичащото от акциите право 
на глас и то се предоставя на органа за пре-
структуриране; органът за преструктуриране 
не е длъжен да го упражнява и не носи отго-
ворност за упражняването или въздържането 
от упражняване на правото на глас;
3. в сроковете по чл. 28 – 34 от Закона за 
кредитните институции, съответно по чл. 26б 
и 26в от Закона за пазарите на финансови 
инструменти, и в срока за продажба по ал. 10, 
т. 2, буква „б“, БНБ, съответно заместник-пред-
седателят на Комисията, ръководещ Управ- 
ление „Надзор на инвестиционната дейност“, 
или Комисията, не налага по отношение на 
прехвърлените инструменти на собственост 
надзорни мерки и глоби за нарушения на 
изискванията за придобиване или продажба 
на квалифицирано участие по чл. 103, ал. 2, 
чл. 152 и 152б от Закона за кредитните инсти-
туции, съответно по чл. 118, ал. 1 и чл. 127 от 
Закона за пазарите на финансови инструменти.
(10) Българската народна банка, съответно 
Комисията, уведомява приобретателя за из-
даването на одобрение или отказ в съответ-
ствие с предвидения в Закона за кредитните 
институции, съответно в Закона за пазарите 
на финансови инструменти, като настъпват 
следните последици:
1. ако компетентният орган одобри прех-
върлянето на приобретателя на инструментите 
на собственост, от датата на получаване на 
уведомлението ограниченията по упражня-
ването на правото на глас по ал. 9, т. 2 се 
прекратяват;
2. ако компетентният орган откаже на 
приобретателя да придобие инструментите 
на собственост:
а) правото на глас по тях продължава да 
се упражнява от органа за преструктуриране 
при условията на ал. 9, т. 2;
б) органът за преструктуриране може да 
изиска от приобретателя да продаде инструмен-
тите на собственост в рамките на определен 
от нея срок, който отчита текущите пазарни 
условия, и
в) в случай че приобретателят не осъществи 
продажба по буква „б“, компетентният орган по 
Закона за кредитните институции, съответно 
по Закона за пазарите на финансови инстру-
менти, може да приложи на приобретателя 
надзорни мерки и глоби за нарушения на 
изискванията за придобиване или продажба 
на квалифицирано участие съгласно чл. 103, 
ал. 2, чл. 152 и 152б от Закона за кредитните 
институции, съответно по чл. 118, ал. 1 и по 
чл. 127 от Закона за пазарите на финансови 
инструменти.
(11) При прехвърляне чрез инструмента за 
продажба на стопанска дейност се прилагат 
защитните механизми по глава седемнадесета.
(12) Акционерите или кредиторите на 
институцията в режим на преструктуриране 
и трети лица, чиито активи, права или за-
дължения не са прехвърлени, нямат права по 
отношение на прехвърлените активи, права 
или задължения, освен предвидените по ал. 11.
(13) За целите на упражняването на правото 
за предоставяне на услуги или за установяване 
в Република България в съответствие с раз-
дел II, глава трета от Закона за кредитните 
институции и Закона за пазарите на финан-
сови инструменти се приема, че купувачът на 
институция, за която е приложен инструмент 
за продажба на стопанска дейност от орган 
за преструктуриране в държава членка, е 
правоприемник на институцията в режим 
на преструктуриране и може да продължи 
да упражнява правата, упражнявани от нея 
преди прилагане на инструмента за продаж-
ба на стопанска дейност, по отношение на 
прехвърлените активи, права или задължения.
(14) Купувачът по ал. 1 може да продължи 
да упражнява членските права и правото на 
достъп на институцията в режим на преструк-
туриране до платежни и клирингови системи 
и системи за сетълмент, регулирания пазар, 
ФКИ и ФГВБ, при условие че тя продължава 
да отговаря на приложимите критериите за 
участие или членство.
Инструмент за продажба на стопанска дей-
ност: процедурни изисквания
Чл. 59. (1) Когато прилага инструмента за 
продажба на стопанска дейност по отношение 
на институция или дружество по чл. 1, ал. 1, 
т. 3 – 5, органът за преструктуриране по чл. 2 
или по чл. 3 предлага на пазара или орга-
низира предлагането на пазара на активите, 
правата, задълженията или инструментите на 
собственост на институцията или дружеството, 
които възнамерява да прехвърли.
(2) Пакети от права, активи и задължения 
по ал. 1 могат да бъдат предлагани на пазара 
поотделно.
(3) Предлагането на пазара по ал. 1 се из-
вършва в съответствие със следните принципи:
1. предлагането е възможно най-прозрачно 
без съществени неточности при представяне-
то на активите, правата, задълженията или 
инструментите на собственост, които органът 
за преструктуриране възнамерява да прехвър-
ли предвид обстоятелствата, и по-специално 
предвид необходимостта да се поддържа фи-
нансовата стабилност;